شەفەق نیوز/ سەرچەوەیگ خۆجێیی لە دیالە،
ئمڕوو شەممە، خەوەردا لە خوەیکوشتن مەدەنیگ وە سێدارە داین لە ناحیەیگ لە باشوور
خوەرائاوای بەعقوبە.
سەرچەوەگە ئەرا ئاژانس شەفەق نیوز وت:
فەرمانبەریگ چل ساڵان، لە فەرمانگەی ئاوەڕۆی ناحیەی بەنی سەعد کار کەێد، لە ژوورەگەی
خوەی دینەوەی وەسێدارە دریاگە، لە رەوشەیل نادیاریگ.
وتیش: تا ئیسە هووکارەیل خوەیکوشتنەگە
ئاشکرا نەوینە، و دەسەڵاتە ئەمنیەگان ئەرا ئاشکراکردن ووردەکاریەیل رووداوەگە لێکۆڵینەوەیگ
کردنەو.
وەرجەیە، رێکخراویگ مەدەنی لە دیالە ئەرا
ئاژانس شەفەق نیوز دووپاتکرد لە تۆمارکردن زیاتر لە ٢٠ هەوڵدان و خوەیکوشتن لە دیالە،
لە ماوەی ئی ساڵە لەوەر هووکارەیلیگ جوورا جور.
